
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 6954-11/2011
Előterjesztést készítette: Tóth Krisztina jegyző

Előterjesztés elkészítésének időpontja: 2011. november 3.
Előterjesztést véleményezi: PTÜB
Döntés módja: nyílt szavazás, minősített többség

Mellékletek: rendelettervezet /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. november 9-én tartandó munkaterv szerinti ülésére

8. napirendhez

Tárgy: A vezetékes ivóvíz díjának felülvizsgálata
Tisztelt Képviselő-testület!

2010-ben a vezetékes ivóvíz díja Sülysápon a következőképpen alakult:

· lakossági díj: 192 Ft+áfa/m3,

· közületi díj: 240 Ft+áfa/m3,

· készenléti díj: 280 Ft+áfa/hó.

Az ivóvíz-ellátási közszolgáltatást biztosító Faluszolga Kft. a rendszer elavultsága miatt egyre sűrűbben jelentkező karbantartási feladatok és a járulékos költségek (üzemanyagár, adók, bérek) növekedése miatt átlagosan kb. 10 %-os vízdíjemelést szeretne érvényesíteni.

Sajnálatos módon az árat várhatóan tovább fogja emelni az áfa – kilátásba helyezett, 25 %-ról 27 %-ra történő – emelése, amit főként a lakossági díjnál igyekeztünk figyelembe venni.

Ennek alapján a vízdíj – áfa nélküli – maximalizált hatósági árát a következő árak figyelembe vételével javasolja megállapítani:

· lakossági díj: 205 Ft+áfa/m3,

· közületi díj: 268 Ft+áfa/m3,

· készenléti díj: 307 Ft+áfa/hó.

Kérem a tervezet szíves áttanulmányozását és a rendelet elfogadását!

Sülysáp, 2011. november 3.

Horinka László s.k.


polgármester
Sülysáp Nagyközség Önkormányzata Képviselő-testületének

…/2011. (…) önkormányzati rendelete

a vezetékes ivóvíz szolgáltatás díjának meghatározásáról szóló
10/2009. (XI. 25.) önkormányzati rendelete módosításáról

Sülysáp Nagyközség Önkormányzatának (a továbbiakban: Önkormányzat) Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint az árak megállapításáról szóló 1990. évi LXXXVII törvény 7. § (1) bekezdésével és mellékletének 3. táblázatával kapott felhatalmazás alapján a következőket rendeli el:

1. § (1) A vezetékes ivóvíz szolgáltatás díjának meghatározásáról szóló 10/2009. (XI. 25.) önkormányzati rendelet (a továbbiakban: Ör.) 2. §-a helyébe a következő rendelkezés lép:

„2. § (1) Az önkormányzat tulajdonában álló víziközműből szolgáltatott ivóvíz maximált hatósági ára a következők szerint kerül megállapításra:

a) lakossági díj 

205 Ft /m3,

b) közületi díj: 

268 Ft/m3,
c) egységes készenléti díj: 
307 Ft/hó.
 (2) Az (1) bekezdés szerinti díjak az általános forgalmi adót nem tartalmazzák.

2. §  (1) Ez a rendelet 2012. január 1-jén lép hatályba.
(2) Hatályát veszti a 17/2010. (XI. 23.) önkormányzati rendelet.
Sülysáp, 2011. november 3.

Horinka László
Tóth Krisztina

polgármester
jegyző
Kihirdetési záradék

E rendelet a mai napon kihirdetésre került.

Sülysáp, 2011. november …


Tóth Krisztina



jegyző
PAGE  
2/2

